**I Z V J E Š Ć E O R A DU N A Č E L N I K A**

**OPĆINE BEREK**

**za razdoblje srpanj - prosinac 2020.**

1. **UVOD**

 Sukladno novim zakonskim obvezama, utvrđenih i Statutom Općine Berek („Službeni glasnik Općine Berek“, broj 01/18), načelnik je obvezan dva puta godišnje podnijeti općinskom Vijeću izvješće o svom radu (u daljnjem tekstu: Izvješće). Ovo je drugo Izvješće koje podnosim Općinskom vijeću za 2020. godinu

U prethodnom razdoblju izvješćujem Vas nastavno po oblastima djelovanja općinske uprave.

1. **AKTIVNOSTI OPĆINSKOG NAČELNIKA**

Dug je period od 6 mjeseci, puno se radilo od srpnja pa sve do kraja 2020. godine, a sve se odnosi na razvoj i poboljšanje života svih mještana. Drugi dio dionice Gornja Garešnica – Veliki Prokop je realiziran, radovi su dijelom sufinancirani od strane Ministarstva graditeljstva i prostornog uređenja, a dio iz općinskog Proračuna, a radove u vrijednosti 616. 282,69 kn izvele su Ceste d.d.

Radovi na sanaciji društvenog doma u Bereku i uređenju vanjskog dijela još uvijek traju, iako je veći dio tih radova završio. Nedostaje samo vanjsko uređenje prema kapelici i postavljanje invalidske rampe na u lazu u Općinu koja mora biti po svim europskim standardima. Radove izvodi domaća firma, Graditeljstvo Rogić d.o.o.. Radovi vrijedni 346.773,25 kn sufinancirani su od strane Ministarstva regionalnog razvoja i fondova EU u iznosu 200.000,00 kn.

Javnom nabavom za Kulturni centar Berek kao najpovoljniji ponuditelj javila se Hidroregulacija d.d., iako iznosom većim od procijenjene vrijednosti. Radove u vrijednosti 8.124.872,51 kn nadzirat će dobro poznati PROSTOR EKO d.o.o., stoga se nadamo da će radovi proći u najboljem redu i u roku.

Od ostalih važnih projekta u općini je i kanalizacija u Bereku koju kao naručitelj provode Komunalije Vodovod d.o.o. iz Čazme. Izgradnja sustava odvodnje i pročišćavanje otpadnih voda naselja Berek započela je potpisom okvirnog sporazuma na period od četiri godine i to sa zajednicom ponuditelja Frio d.o.o., Begeom inženjering d.o.o. i Obrt Frio čiji radovi vrijede 7.291.822,50 kn od čega će 80% sufinancirati Hrvatske vode, a 20% Općina Berek.

Općina Berek je podržala rad Udruge „Zadovoljna žena“ koja će za sve žene naše općine, ali i sve ostale zainteresirane provoditi sportsko-rekreativne aktivnosti, likovne radionice, edukativno-informativne i ostale zabavne aktivnosti. Općina Berek je osigurala društveni dom u Bereku, a udruga preko Ministarstva rada, mirovinskog sustava, obitelji i socijalne politike osigurava sve ostalo, voditelja i vanjske suradnike. Ovaj projekt će se provoditi tijekom cijele 2021. i 2022. godine.

Općina je kandidirala projekat koji se odnosi na Uspostavu i uređenje poučnih staza, vidikovaca i ostale manje infrastrukture. Rok za prijavu je bio 30.09.2020., ali još uvijek nemamo informaciju o statusu naše prijave. Kroz projekat za poučne staze i vidikovac u Podgariću možemo povući određena sredstva kako bi turizam u našoj općini podigli na veću razinu odnosno kako bi Turistička zajednica Garić grad ispunila svoju svrhu i postojanje.

Općina ima u planu u 2021. godini kandidirati još neke projekte kako bi kvalitetu života svih naših mještana digli na još višu razinu.

1. **ZAKLJUČAK**

Podneseno Izvješće o radu općinskog načelnika Općine Berek za razdoblje od srpanj – prosinac 2020. godine sadrži prikaz poslova i zadataka iz nadležnosti načelnika, izvršnog tijela Općine Berek.

**Općinski načelnik**

Mato Tonković, v.r.

**KLASA**: 022-06/21-01/04

**URBROJ**: 2123/02-02-21-1

Berek, 13. siječnja 2021.g.